ຈີນ ຟ້ອງຮ້ອງ ທ່ານ Zhou Yongkang ອະດີດຫົວໜ້າ ຮັກສາຄວາມປອດໄພ ທີເຄີຍມີອິດທິພົນ 
ຈີນຟ້ອງຮ້ອງ ທ່ານ Zhou Yongkang ອະດີດຫົວໜ້າ ຮັກສາຄວາມປອດໄພ ທີ່ເຄີຍເປັນສະມາ​ຊິກ ປະຈຳ ກຳມະການ ​ກົມການ​ເມືອງ​ສູນ​ກາງ​ພັກ.
ບັນດາເຈົ້າໜ້າທີ່ ກ່າວວ່າ ອະດີດຫົວໜ້າຮັກສາຄວາມປອດໄພ ຂອງຈີນໄດ້ຖືກກ່າວຫາໃນວັນສຸກມື້ນີ້ ໂດຍການຮັບສິນບົນ ໃຊ້ ອຳນາດເຖື່ອນແລະເປີດເຜີຍຄວາມລັບລັດຖະບານ ຊຶ່ງເຮັດໃຫ້ ທ່ານເປັນເຈົ້າໜ້າທີ່ຂັ້ນສູງສຸດທີ່ຖືກຟ້ອງຮ້ອງ ດຳເນີນຄະດີໃນ ຮອບຫລາຍສິບປີ ທ່ານ Zhou Yongkang ອາຍຸ 72 ປີ ຊຶ່ງຄັ້ງນຶ່ງ ເຄີຍເປັນຫົວ ໜ້າ ບໍລິສັດນໍ້າ ມັນແຫ່ງຊາດຈີນ ແລະມີອຳນາດຢ່າງກວ້າງ ຂວາງ ແລະຄວາມຮັ່ງມີໃນຂະນະ ທີ່ທ່ານໄດ້ຂຶ້ນຊັ້ນເປັນລຳດັບ ມາຢູ່ໃນຖັນແຖວຂອງພັກ ຈົນກາຍເປັນສະມາຊິກປະຈຳກໍາ ມະ ການກົມການເມືອງສູນກາງພັກຄອມມູນິສ ຊຶ່ງເປັນອົງກອນທີ່ມີ ອຳນາດຫຼາຍທີ່ສຸດຢູ່ໃນປະເທດຈີນ ຄຳຖະແຫລງສັ້ນໆ ຢູ່ໃນເວັບໄຊທ໌ ຂອງຫ້ອງການໄອຍະການສູງສຸດຂອງຈີນ ກ່າວວ່າ ການກ່າວກ່ຽວກັບການກະທຳຄວາມຜິດຂອງ ທ່ານ Zhou “ໄດ້ນຳໄປສູ່ການສູນເສຍ ເງິນຫຼວງຢ່າງຫລວງຫລາຍ ” ຍິ່ງໄປກວ່ານັ້ນ ຄວາມຜິດຂອງທ່ານຍັງໄດ້ສ້າງຄວາມ ເສຍຫາຍຢ່າງຮ້າຍແຮງ ຕໍ່ຜົນປະໂຫຍດຂອງຊາດ ແລະ ຂອງສາທາລະນະຊົນ ແລະ ມີຜົນກະທົບໃນທາງທີ່ບໍ່ດີມາສູ່ສັງຄົມ ມັນຍັງບໍ່ເປັນທີ່ແຈ້ງຂາວເທື່ອວ່າ ເວລາໃດການດຳເນີນຄະດີຂອງ ທ່ານ Zhou ຈຶ່ງຈະ ເລີ້ມຂື້ ຫລືວ່າມັນຈະເປີດກວ້າງເທົ່າໃດຕໍ່ສາທາລະນະຊົນ ໃນຄະດີທີ່ພົວ ພັນກັບການກ່າວຫາໃນເລື້ອງຄວາມລັບຂອງປະເທດແລະມີຄວາມຫຼໍ່ແຫຼມສຳຄັນ ນັ້ນ ຖ້າຫາກຖືກພົບເຫັນວ່າມີຄວາມຜິດ ທ່ານ Zhou ອາດໄດ້ຮັບການລົງໂທດປະຫານ ຊີວິດ ຫລືຕິດຄຸກຕະຫລອດຊີວິດ